Inauguració de l´espai d´oci Zona Lliure - Notícies de l'Ajuntament de la Vila de Masquefa
El proper divendres dia 10 de novembre, a les 17:00h al Recinte Rogelio Rojo, s’inaugura l’espai d’oci Zona Lliure, dins del Pla Local de prevenció del consum de drogues: Tu decideixes!, que l’Ajuntament de Masquefa està posant en marxa. L’objectiu principal és oferir un espai de referència per als joves adolescents com alternativa al consum de drogues.
El projecte està adreçat als joves de Masquefa d’entre 12 i 17 anys, i ofereix una sèrie d’activitats permanents: futbolí, tennis taula, billar, escacs, bàsquet A3… i una àmplia bateria de tallers que els joves podran gaudir gratuïtament, sempre que respectin la norma de no fumar, ni consumir alcohol o drogues mentre estiguin participant de les activitats.
El Zona Lliure s’obrirà tots els divendres de 17:00h a 20:00h amb totes les activitats permanents, i els dissabtes de 16:00h a 20:00h on a més s’impartiran els tallers. Els tallers programats per aquest mes de novembre són els següents:
Taller de Capoeira I (de 17h a 19h)
Taller de Massatges I (de 18:30h a 19:30h)
Taller de Capoeira II (de 17h a 19h)
Taller de Perruqueria (de 19:00h a 20.00h)
Taller de Hip Hop + exhibició (de 17h a 19h)
Taller de Massatges II (de 18:30h a 20:30h)
Categoria: JoventutPer Ajuntament de Masquefa 07/11/2006
AnteriorPrevious post:VIII Cicle de Xerrades, Igualada tardorSegüentNext post:Nou amplificador per Ràdio Masquefa